Kazbek Valiev
Kazbek Šakimovič Valiev (5. maja 1952. godine), je sovjetski i kazahstanski planinar i geofizičar. Kao član sovjetske ekspedicije, zajedno sa još 10 alpinista, popeo se na Mount Everest i tako postao prvi Kazahstanac sa osvojenim najvišim vrhom na svijetu. Rodio se u Lenjingradu gdje mu je otac kao vojno lice bio na službi. Sa 5 godina se vratio u Almati. Počeo je penjati od oktobra 1969. u sportskom klubu Kazahstanskog Politehničkog instituta kao student geofizike. Nakon završetka studija zaposlio se na istom institutu kao asistent. Od 1974. god. do 1990. god. osvojio je 22 vrha u Pamiru među kojima su: Vrh Komunizma 7.495m, jugozapadna strana, težina 6A, 1977, i sredinom jugozapadne strane, 6B, prvenstveni smjer, 1980. Vrh Zindon 4.800 m, preko sjeverne strane, težina 6A, 1978. Vrh Džigit, 5.170m. sjeverna strana, 6A, 1978. Vrh Rusije, 6.875 m. sredinom sjeverne strane, 6B, prvenstveni smjer, 1979. Vrh Khan Tengri 7.010 metra, duž južne strane, 6A, 1986. Vrh Pobjede, traverza od zapada prema istoku, Vrh Armije, 6.873 m, 1988. Vrh Lenjina 7.134 metra. Vrh Korženjevske 7.105 metra, Njegov najznačajniji rezultat je osvajanje Mount Everesta 1982. god. Tada je bio u sastavu sovjetske ekspedicije i sa Valeriem Hrišatijem , kao treći par izašli su na vrh.